
Παρασκευή, 09 Οκτωβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό 36 αλλοδαπών στους Καλούς Λιμένες – Συνέχεια ενημέρωσης αναφορικά με τον εντοπισμό και διάσωση 38 αλλοδαπών στους Καλούς Λιμένες – Εντοπισμός 72 αλλοδαπών και σύλληψη του διακινητή τους στην Ιεράπετρα – Εντοπισμός 42 αλλοδαπών στη Μύρινα – Θάνατος άνδρα στον Άγιο Νικόλαο – Σύλληψη αλλοδαπής στην Πάτρα – Διακομιδές ασθενών

Συνέχεια ενημέρωσης:
Αναφορικά με τον εντοπισμό 36 αλλοδαπών σε παραλία πλησίον των Καλών Λιμένων, τις πρωινές ώρες την 07.10.2026, συνελήφθη ένας 17χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα την 05.10.2026 από παραλία πλησίον συνόρων Λιβύης-Αιγύπτου, καταβάλλοντας το χρηματικό ποσό των 17.000 δηναρίων Λιβύης, για τη μεταφορά τους στην Ελλάδα.

*****
Συνέχεια ενημέρωσης:
Αναφορικά με τον εντοπισμό και διάσωση 38 αλλοδαπών στη θαλάσσια περιοχή 18 ν.μ. νοτιοανατολικά των Καλών Λιμένων, τις πρωινές ώρες χθες, συνελήφθη ένας 15χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 04.10.2026 από το Τομπρούκ της Λιβύης, καταβάλλοντας χρηματικά ποσά μεταξύ 14.000 και 15.000 δηναρίων Λιβύης, για τη μεταφορά τους στην Ελλάδα.

*****

	Τις πρωινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλιακή περιοχή «ΚΟΥΤΣΟΥΝΑΡΙ» Ιεράπετρας. Στην περιοχή μετέβησαν στελέχη Λ.Σ.-ΕΛ.ΑΚΤ., όπου εντόπισαν 72 αλλοδαπούς (όλοι άνδρες), οι οποίοι οδηγήθηκαν σε χώρο φιλοξενίας του Δήμου Ιεράπετρας. Από το Λιμεναρχείο Ιεράπετρας που διενεργεί την προανάκριση, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους που τους μετέφερε από την Λιβύη στην Ελλάδα, έναντι χρηματικής αμοιβής. 

*****

Τις μεσημβρινές ώρες χθες, ενημερώθηκε η Λιμενική Αρχή της Μύρινας για την ύπαρξη αλλοδαπών στη χερσαία περιοχή «ΠΛΑΚΑ» της Λήμνου. Στο σημείο μετέβησαν στελέχη του Λιμεναρχείου Μύρινας και του Λιμενικού Σταθμού Μούδρου, όπου εντόπισαν 42 αλλοδαπούς, καλά στην υγεία τους, και τους μετέφεραν σε προσωρινό χώρο φύλαξης στο λιμάνι του Αγίου Νικολάου. Προανάκριση διενεργείται από το Λιμεναρχείο Μύρινας.

*****

Τις πρωινές ώρες χθες, ενημερώθηκε η Λιμενική Αρχή του Αγίου Νικολάου για τον εντοπισμό ενός 71χρονου ημεδαπού, από οικείο του πρόσωπο, χωρίς τις αισθήσεις του, εντός του ερασιτεχνικού του σκάφους, στη θαλάσσια περιοχή «ΜΙΛΑΤΟΥ» Λασιθίου. Ο 71χρονος είχε αποπλεύσει τις απογευματινές ώρες την 07.10.2026 από το λιμάνι της Μιλάτου με το υπό ιδιοκτησία του ερασιτεχνικό σκάφος για τη διενέργεια αλιείας. Ο 71χρονος μεταφέρθηκε στο Πανεπιστημιακό Γενικό Νοσοκομείο Ηρακλείου όπου διαπιστώθηκε ο θάνατός του. Από το Α’ Λιμενικό Τμήμα Ελούντας του Λιμεναρχείου Αγίου Νικολάου που διενεργεί την προανάκριση, παραγγέλθηκε η διενέργεια νεκροψίας-νεκροτομής από την Ιατροδικαστική Υπηρεσία του ΠΑ.Γ.Ν.Η..
*****

Τις μεσημβρινές ώρες χθες, στελέχη του Γραφείου Ασφάλειας της Λιμενικής Αρχής της Πάτρας προέβησαν στη σύλληψη μίας 33χρονης αλλοδαπής (υπηκόου Βραζιλίας) για παράβαση του άρθρου 83 παρ. 1 του Ν. 3386/05 «Παράνομη είσοδος και έξοδος υπηκόων τρίτων χωρών από την ελληνική επικράτεια», όπως αντικαταστάθηκε και ισχύει. Συγκεκριμένα, σε έλεγχο που διενεργήθηκε εντός του επιβατικού σταθμού του νότιου λιμένα Πατρών, η ανωτέρω επιχείρησε να ταξιδέψει με επιβατηγό-οχηματαγωγό (Ε/Γ –Ο/Γ) πλοίο με προορισμό λιμάνι της Ιταλίας, επιδεικνύοντας ελλιπή ταξιδιωτικά έγγραφα. Προανάκριση διενεργείται από το Κεντρικό Λιμεναρχείο Πάτρας.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-64χρονου και 50χρονου, από το λιμάνι της Κέας στο λιμάνι του Λαυρίου, με το ιδιωτικό σκάφος «ΜΙΝΙΜΟΚΕ» Τ.Λ. 989,
-91χρονης, από το λιμάνι της Λέρου στο λιμάνι της Καλύμνου, με Περιπολικό σκάφος Λ.Σ.-ΕΛ.ΑΚΤ., 
-11χρονου, από το λιμάνι των Φούρνων Ικαρίας στο λιμάνι του Αγίου Κηρύκου Ικαρίας, με το Ε/Γ-Ο/Γ «ΜΕΓΑΛΟΧΑΡΗ» Ν.Π. 12577 και 
-63χρονου, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ..
Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590

